b"\n_START_ARTICLE_\n\xc3\x89mile Verhaeren\n_START_SECTION_\nBakgrunn\n_START_PARAGRAPH_\n\xc3\x89mile Verhaeren kom fra en fransktalende flamsk middelklassefamilie i Sint-Amands.  Han l\xc3\xa6rte seg ogs\xc3\xa5 den lokale dialekt av flamsk - nederlandsk var ikke skolefag den gang. I en alder av elleve \xc3\xa5r ble han sendt p\xc3\xa5 kostskole Gent, jesuittenes kollegium Sainte Barbe, og der ble han helt forfransket. Han studerte deretter ved universitetet i Louvain.\n_START_SECTION_\nForfatterskap\n_START_PARAGRAPH_\nI Louvain begynte han s\xc3\xa5 sm\xc3\xa5tt med litter\xc3\xa6re tekster. Han ble kjent med likesinnede studenter, og flere av dem ble senere hans medarbeidere i det revolusjon\xc3\xa6re kunstneriske magasin La Jeune Belgique, som hevdet Belgias kulturelle egenart. Etter studier i teologi og jus reiste han rundt om i Europa._NEWLINE_Han offentliggjorde dikt og kritiske artiklre i belgiske og utenlandske tidsskrifter (blant annet i L'Art moderne ogLa Jeune Belgique). Som kunstkritiker fremmet han unge kunstnere som blant annet James Ensor._NEWLINE_Verhaeren debuterte med en diktsamling i 1883. Hans egen lyrikk i Les flamandes (1883 - realistisk-naturalistiske dikt fra de hjemlige trakter). Avantgarden var begesistret, men i hans landlige hjemtrakter utl\xc3\xb8ste de skandale. Verhaerens foreldre fors\xc3\xb8kte til ohg med ved hjelp av landsbyens sogneprest \xc3\xa5 kj\xc3\xb8pe opp hele opplaget og tilinmtetgj\xc3\xb8re det. _NEWLINE_Det kom raskt flere dikutgivelser. B\xc3\xa5de Les flamandes men s\xc3\xa6rlig utgivelsene fra og med Les moines (1885), og Les soirs, Les d\xc3\xa9b\xc3\xa2cles og Les flambeaux noirs. vibrerte av religi\xc3\xb8s og til tider dystre mystikk. Her kommer hans symbolisme til klart uttrykk. _NEWLINE_I 1891 giftet han seg med akvarellmalerinnen Marthe Massin, og de slo seg ned i Brussel. Senere bosatte de seg i Paris. Sin kj\xc3\xa6rlighet til Marthe ga sitt preg til tre samlinger kj\xc3\xa6rlighetsdikt (Les heures claires, Les heures d'apr\xc3\xa8s-midi, Les heures du soir)._NEWLINE_Etter en psykisk krise 1886-91 ble han stadig mer intressert av allmenmenneskelige og sosiale problemer, som deretter preget hans diktning. Det kom til uttrykk i verk som Les compagnes hallucin\xc3\xa9es (1893) og den antityske La Belgique sanglante (1915)._NEWLINE_Sitt nye utsyn p\xc3\xa5 den nye tid kommer til uttrykk i samlingene Les campagnes hallucin\xc3\xa9es, Les villes tentaculaires, Les villages illusoires og i hans teaterstykke Les Aubes. Det er s\xc3\xa6rlig ved disse verkene han vant varig ber\xc3\xb8mmelse og som f\xc3\xb8rte til oversettelser til mange spr\xc3\xa5k. Han leste selv rundt for \xc3\xa5 lese sine verker i store deler av Europa. Mange kunstnere, diktere og forfattere som Georges Seurat, Paul Signac, Auguste Rodin, Edgar Degas, August Vermeylen, Henry van de Velde, Maurice Maeterlinck, St\xc3\xa9phane Mallarm\xc3\xa9, Andr\xc3\xa9 Gide, Rainer Maria Rilke, Gostan Zarian og Stefan Zweig beundret mam, korresponderte med ham, opps\xc3\xb8kte hans n\xc3\xa6rhet og oversatte hans verker. Han hadde ogs\xc3\xa5 innflytelse p\xc3\xa5 futurismens kunstnere."